Sir Walter Scott (Edinburgh, 14 Augustus 1771 - Abbotsford House, Abbotsford, 21 September 1832) was 'n Skotse digter en skrywer, veral bekend vir sy historiese romans, waaronder Ivanhoe.
Walter Scott deur Henry Raeburn
14 Augustus 1771
Poësie, Historiese roman
Charlotte Mary Carpenter
Scott se eerste letterkundige aktiwiteite was vertalings uit die Duits, onder andere Götz von Berlichingen van Goethe (1799). Sy eerste sukses was met poësie, soos sy driedelige The Minstrelsy of the Scottish Border (1802-1803) - 'n versameling historiese ballades - en die lang gedigte The Lay of the Last Minstrel (1805), Marmion (1808), The lady of the lake (1810), Rokeby (1813) en The lord of the isles (1815), almal oor gebeurtenisse uit die Skotse geskiedenis.
Met die verskyning van The Lady of the Lake (1809), 'n geromantiseerde verhaal oor die ontmoeting van koning Jakobus V en die dogter van sy vyand, Ellen Douglas, het sy roem as romanskrywer en verteller van verhale begin.
'n Lang reeks historiese romans het gevolg. Hulle kan in twee kategorieë verdeel word: eerstens, romans oor die Skotse geskiedenis, wat Scott Tales of my Landlord genoem het; hieronder val The Heart of Midlothian (1818, die verhaal van die vals-beskuldigde (van kindermoord) Effie Deans; teen die agtergrond van die Porteous-oproer van 1736), en The Bride of Lammermoor (1819, die tragiese liefdesverhaal van Lucy Ashton en die vyand van haar familie, Edgar Ravenswood). Tweedens, 'n groot aantal romans ontleen aan die Engelse en kontinentale geskiedenis, die Waverley-romans, waarvan Ivanhoe (1820), Kenilworth (1821, oor Amy Robsart) en Quentin Durward (1823) die bekendste is.
In 1826 word Scott oorval deur groot finansiële skuld. Dit was die gevolg van die bankrotskap van die Ballantyne-uitgewers waarvoor hy mede-aanspreeklik was. Om die probleem die hoof te bied versnel hy sy letterkundige produksie, wat weer die kwaliteit van sy latere romans benadeel het; en dit word beweer dat hierdie harde werk aan die einde van sy lewe sy oorlye bespoedig het. Na sy dood delg sy erfgename egter sy skuld volledig deur die verkoop van sy outeursreg.
Wikimedia Commons bevat media in verband met Walter Scott.
Ontsluit van "https://af.wikipedia.org/w/index.php?title=Walter_Scott&oldid=1802094"
Last edited on 9 September 2018, at 21:26